Γεγονότα Ιουλίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2016, συνοδευόμενα από τις πηγές μέσω των οποίων μεταδόθηκαν. 

## 1η Ιουλίου
;Πόλεμος και επιθέσεις
*Ένοπλοι καταλαμβάνουν εστιατόριο στην συνοικία της Γκουλσχάν Θάμνα της Ντάκα, πρωτεύουσας του Μπανγκλαντές, παίρνοντας τουλάχιστον 20 άτομα ως ομήρους. Κατά την επίθεση σκοτώθηκαν 2 αστυνομικοί. Την ευθύνη για την επίθεση αναλαμβάνει το ισλαμικό Κράτος. (ABC News) (CNN) (USA Today) 

;Καταστροφές και δυστυχήματα
*Στην ανατολική Ουγγαρία από έκρηξη σε πεδίο βολής σκοτώνονται 4 στρατιώτες και άλλος ένας τραυματίζεται. (Reuters)

;Διεθνείς σχέσεις
*Το Ναυτικό της Ταϊβάν εκτοξεύει κατά λάθος έναν υπερηχητικό πύραυλο Hsiung Feng III προς την Κίνα. Ένα άτομο σκοτώνεται και άλλα 3 τραυματίζονται. (BBC) (''The Guardian'')
*Η Ευρωπαϊκή Ένωση παρατείνει τις κυρώσεις της εναντίον της Ρωσίας μέχρι τις 31 Ιανουαρίου 2017 επειδή η Μόσχα συνεχίζει να υποστηρίζει τους αυτονομιστές της ανατολικής Ουκρανίας. (Reuters)

;Πολιτική και εκλογές
*Αυστριακές προεδρικές εκλογές (2016)
**Το Ανώτατο Δικαστήριο διατάσσει την επανάληψη των προεδρικών εκλογών, τις οποίες έχασε με οριακό αποτέλεσμα τον Μάιο ο υποψήφιος του δεξιού λαϊκιστικού κόμματος Νόρμπερτ Χόφερ. Η διαφορά του ποσοστού ψήφων ήταν λιγότερο από 1%. (''The Telegraph'')
* Το νέο ρούβλι Λευκορωσίας αντικαθιστά το παλαιό ρούβλι Λευκορωσίας. (''Belarus segodnya'') (in Russian) (Construction.RU)

## 2 Ιουλίου

;Πόλεμος και επιθέσεις
*Η πρωθυπουργός του Μπανγκλαντές Σεΐχ Χασίνα ανακοινώνει ότι σώθηκαν 13 όμηροι και σκοτώθηκαν ορισμένοι άλλοι, ενώ οι 6 ένοπλοι που είναι οι δράστες της χθεσινής επίθεσης είναι ανάμεσα στους 26 νεκρούς. Ένας από τους δράστες συνελήφθη ζωντανός. (Reuters) 
*Η τουρκική αστυνομία συλλαμβάνει 41 άτομα που σχετίζονται με την πρόσφατη τρομοκρατική επίθεση στο αεροδρόμιο Ατατούρκ της Κωνσταντινούπολης, με απολογισμό 45 νεκρούς και πάνω από 230 τραυματίες. (UPI.com)

;Νόμος και έγκλημα
*Ένοπλος ανοίγει πυρ σε καφετέρια στην πόλη Ζίτιστε της Σερβίας, με αποτέλεσμα να σκοτωθούν 5 άνθρωποι και άλλοι 20 να τραυματιστούν. Ο δράστης συνελήφθη λίγο μετά ενώ προσπαθούσε να διαφύγει. (Radio Free Europe/Radio Liberty)
*Σκοτώνονται με μαχαίρι 4 παιδιά από την μητέρα τους στο Μέμφις του Τενεσί των ΗΠΑ. Η μητέρα τίθεται υπό κράτηση. (Local 8 News) 

;Πολιτική και εκλογές
*Αυστραλιανές ομοσπονδιακές εκλογές (2016)
**Την κυβέρνηση της επόμενης τριετίας εκλέγουν οι ψηφοφόροι στην Αυστραλία. (Reuters)  (Sydney Morning Herald)
*Χιλιάδες ατόμων παίρνουν μέρος σε συλλαλητήρια υπέρ της ΕΕ διαδηλώνοντας εναντίον της εξόδου του Ηνωμένου Βασιλείου από τον οργανισμό.(Guardian)

## 3 Ιουλίου
;Πόλεμος και επιθέσεις
* Σε διπλή βομβιστική επίθεση που πλήττει πολυσύχναστες εμπορικές περιοχές στη Βαγδάτη σκοτώνονται τουλάχιστον 300 άτομα και περισσότερα από 245 τραυματίζονται. Το ΙΚΙΛ αναλαμβάνει την ευθύνη για τις επιθέσεις. (AP)  (''The Independent'') (BBC)

;Καταστροφές και δυστυχήματα
*Τουλάχιστον 31 άτομα σκοτώθηκαν και άλλα αγνοούνται έπειτα από πλημμύρες που έπληξαν την επαρχία Χίμπερ Παχτούνκουα του Πακιστάν. (''Al Jazeera'')
*Ανασύρονται από συνεργεία διάσωσης τα συντρίμμια του μεταγωγικού αεροσκάφους τύπου Ilyushin Il-76 στο Ιρκούτσκ της Ρωσίας. Το εν λόγω αεροπλάνο εξαφανίστηκε την περασμένη Παρασκευή ενώ βρισκόταν σε αποστολή δασοπυρόσβεσης. Έξι άτομα σκοτώθηκαν στο δυστύχημα. (Reuters)

;Πολιτική και εκλογές
*Γαλλικές προεδρικές εκλογές (2017)
**Ο πρώην πρόεδρος της Γαλλίας Νικολά Σαρκοζύ παραιτείται από την ηγεσία του κόμματος Οι Ρεπουμπλικανοί και ανακοινώνει την υποψηφιότητά του για την προεδρία. (''The Guardian'')

;Αθλητισμός
*Στη Φόρμουλα Ένα ο Λιούις Χάμιλτον κερδίζει το γκραν πρι της Αυστρίας στην πίστα της Red Bull Ring στο Σπίλμπεργκ. (BBC)

## 4 Ιουλίου
;Καταστροφές και δυστυχήματα
*Από πλημμύρες στην Κίνα πεθαίνουν τουλάχιστον 180 άνθρωποι, οι περισσότεροι στην περιοχή κοντά στον ποταμό Γιανγκτσέ. (BBC)

;Πολιτική και εκλογές
*Έξοδος του Ηνωμένου Βασιλείου από την Ευρωπαϊκή Ένωση
**Ο Νάιτζελ Φάρατζ παραιτείται από την ηγεσία του Kόμματος Ανεξαρτησίας Ηνωμένου Βασιλείου (UKIP), λέγοντας ότι ο ίδιος και οι υπόλοιποι βουλευτές του κόμματος θα συνεχίσουν τη θητεία τους στο Ευρωπαϊκό Κοινοβούλιο. (BBC μέσω ''Radio New Zealand'')
*Αναδόμηση στο Κομμουνιστικό Κόμμα της Κίνας
*Η Ζιάν Χούι διορίζεται υπηρεσιακή πρόεδρος στην αυτόνομη περιοχή Νιγκτσιά Χούι διαδεχόμενη την Λιου Χουί. Είναι η πρώτη φορά στην ιστορία της ΛΔΚ που μία γυναίκα διαδέχεται μία άλλη στο αξίωμα της επικεφαλής κυβέρνησης σε επαρχία. (Sina)

## 5 Ιουλίου
;Πόλεμος και επιθέσεις
*Σε βομβιστική επίθεση αυτοκτονίας στην ελεγχόμενη από Κούρδους Αλ Χασακάχ στην βορειοανατολική Συρία σκοτώνονται τουλάχιστον 16 άτομα, ανάμεσά τους 3 παιδιά και 2 γυναίκες. Την ευθύνη αναλαμβάνει το ΙΚΙΛ. (Reuters)

;Δυστυχήματα
*Τουλάχιστον 7 άτομα σκοτώνονται και 8 τραυματίζονται από τη συντριβή ελικοπτέρου που μετέφερε στρατιωτικό προσωπικό στη βόρεια τουρκική επαρχία Γκιρεσούν. (Reuters) 

;Πολιτική και εκλογές
*Η υπουργός Εσωτερικών Τερέζα Μέι λαμβάνει 165 ψήφους στην πρώτη ψηφοφορία για την ανάδειξη του αρχηγού του Συντηρητικού Κόμματος. (Reuters)  (Sky News) (Reuters²)

;Επιστήμη και τεχνολογία
*Το διαστημόπλοιο της NASA *Juno* φθάνει στον Δία και εισέρχεται στην τροχιά του, έπειτα από πτήση που διήρκεσε 5 χρόνια. (BBC)

## 6 Ιουλίου
;Πόλεμος και επιθέσεις
*Διαδηλώσεις σε πανεθνικό επίπεδο λαμβάνουν χώρα στη Ζιμπάμπουε, εν μέσω φόβων για οικονομική κατάρρευση.(BBC News)

;Οικονομία
* Ο μεγιστάνας πρώην πρωθυπουργός της Ιταλίας Σίλβιο Μπερλουσκόνι πουλά τον ποδοσφαιρικό σύλλογο ΑΚ Μίλαν σε κινέζικο κονσόρτιουμ αντί 400 εκατ. €. (BBC)

;Νόμος και έγκλημα
*Ο Νοτιοαφρικανός αθλητής Όσκαρ Πιστόριους καταδικάζεται σε φυλάκιση 6 ετών για το φόνο της Ρίβα Στίνκαμπ. (CNN)

## 7 Ιουλίου
;Πόλεμος και επιθέσεις
* Στην Κολομβία, η Ανατολική Πτέρυγα των FARC-EP, μία μονάδα της αντάρτικης οργάνωσης FARC ανακοινώνει ότι αρνείται την εκεχειρία που υπογράφηκε από τον ηγέτη τους Τιμολέον Χιμένες και την κολομβιανή κυβέρνηση του προέδρου Χουάν Μανουέλ Σάντος, διακηρύσσοντας ότι οι αντάρτες της δεν καταθέτουν τα όπλα και ότι θα συνεχίσουν να πολεμούν την κυβέρνηση. (Reuters μέσω ''The Guardian'')
*Στο Ιράκ, τουλάχιστον 35 νεκροί και 60 τραυματίες είναι ο απολογισμός επίθεσης με στόχο σιιτικό μαυσωλείο στα βόρεια της Βαγδάτης. Το ΙΚΙΛ αναλαμβάνει την ευθύνη. (Fox News), (Reuters)

;Καταστροφές και δυστυχήματα
*Έπειτα από την κατάρρευση τοίχου σε εργοστάσιο ανακύκλωσης στο Μπέρμινγκχαμ της Αγγλίας σκοτώνονται τουλάχιστον 5 εργάτες. (BBC)

;Νόμος και έγκλημα
*Πυροβολούνται από ένοπλο 11 αξιωματικοί της αστυνομίας με τους 5 από αυτούς να πεθαίνουν από σφαίρες στο Ντάλας του Τέξας στη διάρκεια διαδήλωσης για τον θάνατο δύο μαύρων αντρών. Ο δράστης σκοτώνεται από την αστυνομία με βόμβα που μετέφερε ένα ρομπότ ειδικό στην εξουδετέρωση βομβών. (New York Post)(KTLA) (NBC DFW), (ABC News Australia)

;Πολιτική και εκλογές
*Αυστραλιανές ομοσπονδιακές εκλογές (2016)
**Ο συνασπισμός Φιλελευθέρων/Εθνικών του πρωθυπουργού Μάλκολμ Τέρνμπουλ που ήταν δεύτερος έπειτα από 48 ώρες στις εκλογές της Αυστραλίας, προηγείται πλέον των Εργατικών του Μπιλ Σόρτεν με 74 έδρες στην Κάτω Βουλή έναντι 71 για το Αυστραλιανό Εργατικό Κόμμα. Προκειμένου να σχηματιστεί κυβέρνηση απαιτούνται 76 έδρες. Η καταμέτρηση των επιστολικών ψήφων συνεχίζεται. (Reuters) (''The Australian'') (''Daily Mail'')
*Η Τερέζα Μέι εξασφαλίζει τον μεγαλύτερο αριθμό ψήφων (199) και στην δεύτερη ψηφοφορία για την ηγεσία του Συντηρητικού Κόμματος του Ηνωμένου Βασιλείου, έναντι 84 ψήφων για τη δεύτερη Άντρια Λίντσομ, με την οποία θα αναμετρηθεί η Μέι σε τελικό γύρο. Το τελικό αποτέλεσμα αναμένεται να γίνει γνωστό στις 9 Σεπτεμβρίου. (AP μέσω ''Daily Mail'') (BBC)

## 8 Ιουλίου
;Καταστροφές
*Ο τυφώνας Νεπαρτάκ ενσκήπτει στην ανατολική Ταϊβάν, με αποτέλεσμα 3 νεκρούς, 124 τραυματίες, χιλιάδες να αναγκάζονται να απομακρυνθούν από τα σπίτια τους και τις συγκοινωνίες και την ηλεκτροδότηση να υφίστανται κατάρρευση. (Reuters) (CNN)

;Διεθνείς σχέσεις
*Ανοίγει τις εργασίες της στη Βαρσοβία η διήμερη σύνοδος του ΝΑΤΟ. (Radio Free Europe/Radio Liberty)

;Νόμος και έγκλημα
*Η αστυνομία στο Ντάλας του Τέξας σκοτώνει τον Μάικα Χ Τζόνσον, που θεωρείται ότι είναι ο ένοπλος που σκότωσε 5 αστυνομικούς τραυματίζοντας άλλους 7. (''Los Angeles Times'')

## 9 Ιουλίου
;Πόλεμος και επιθέσεις
*Η Βόρεια Κορέα προχωρά σε δοκιμή ενός βαλλιστικού πυραύλου, ο οποίος εκτοξεύεται από υποβρύχιο. (in.gr)
*Στο Νότιο Σουδάν, σύμφωνα με στρατιωτικές πηγές από την οργάνωση των ανταρτών SPLM-IO, τουλάχιστον 115 στρατιώτες έχουν σκοτωθεί σε συγκρούσεις ανάμεσα στις δύο αντίθετες ομάδες του Σουδανικού Απελευθερωτικού Στρατού του Λαού στην πρωτεύουσα Τζούμπα.
(Reuters)

;Διεθνείς σχέσεις
*Ολοκληρώνεται στη Βαρσοβία η σύνοδος των μελών του NATO με συμφωνία για την παράταση της αποστολής τους στο Αφγανιστάν ως το 2017 και με την ανακοίνωση ότι θα συνεχίσουν να χρηματοδοτούν τον εθνικό στρατό του Αφγανιστάν ως το 2020. (Radio Free Europe/Radio Liberty)

;Νόμος και έγκλημα
*Γίνεται γνωστό ότι αυτήν την εβδομάδα, η Γκάμπια και η Τανζανία απαγόρευσαν τους γάμους παιδιών. (AP)  (BBC) (Human Rights Watch)

;Πολιτική και εκλογές
*Βουλευτικές εκλογές στο Ναουρού (2016)
**Οι ψηφοφόροι στο Ναουρού προσέρχονται στις κάλπες για τις βουλευτικές εκλογές. (''Radio New Zealand'')

;Αθλητισμός
*Στο τένις, η Αμερικανίδα κάτοχος του τίτλου στο μονό Σερένα Γουίλιαμς νικά την Ανζελίκ Κέρμπερ από τη Γερμανία και κατακτά το 7ο της Γουίμπλεντον και τον 22ο της τίτλο Γκραντ Σλαμ, ισοφαρίζοντας το ρεκόρ της Στέφι Γκραφ.
(BBC)

## 10 Ιουλίου
;Πόλεμος και επιθέσεις
*Σύμφωνα με υπολογισμούς, στο Νότιο Σουδάν έχουν σκοτωθεί 272 άτομα, καθώς συνεχίζονται οι συγκρούσεις ανάμεσα σε δυνάμεις που είναι πιστές στον πρόεδρο Σάλβα Κίιρ και σε υποστηρικτές του αντιπροέδρου Ρικ Μάκαρ.(''Al Jazeera'') (BBC)
*Ο γιος του σκοτωμένου τρομοκράτη της Αλ Κάιντα Οσάμα μπιν Λάντεν, ο Χαμζά μπιν Λάντεν, απειλεί τις ΗΠΑ με [γενοκτονία, προκειμένου να εκδικηθεί τον θάνατο του πατέρα του. (News.com.au)

;Τέχνες και πολιτισμός
*Ανακαλύφθηκε στο Ισραήλ ένα νεκροταφείο των αρχαίων Φιλισταίων. (BBC)

;Πολιτική και εκλογές
*Στην Ιαπωνία, ο κυβερνητικός συνασπισμός του πρωθυπουργού Σίνζο Άμπε είναι ο νικητής των εκλογών για Άνω Βουλή. Η νίκη του θα οδηγήσει σε υλοποίηση της εξαγγελίας του για αναθεώρηση του συντάγματος της χώρας, για πρώτη φορά μετά τον Δεύτερο Παγκόσμιο Πόλεμο. (fmvoice.gr)
*Στην Αυστραλία, το Αυστραλιανό Εργατικό Κόμμα της αντιπολίτευσης παραδέχεται την ήττα του στις ομοσπονδιακές εκλογές. Στην πρωθυπουργία της χώρας θα παραμείνει ο Μάλκολμ Τέρνμπουλ. (skai.gr) 

;Αθλητισμός
*Στο ποδόσφαιρο, η Πορτογαλία νικά τη Γαλλία με 1-0 στην παράταση και κατακτά για πρώτη φορά στην ιστορία της το Euro 2016 στο Σταντ ντε Φρανς. Ο άσος Κριστιάνο Ρονάλντο τραυματίζεται από το 25ο λεπτό του αγώνα και δεν αγωνίζεται στο υπόλοιπο του τελικού. Το νικητήριο τέρμα πετυχαίνει ο Έντερ.(in.gr)
*Στο τουρνουά αντισφαίρισης Γουίμπλεντον, ο Σκωτσέζος Άντι Μάρεϊ νικά με 3-0 τον Καναδό Μίλος Ράονιτς στον τελικό του μονού ανδρών και κατακτά τον δεύτερο του τίτλο στο εν λόγω τουρνουά. (zougla.gr)
*Ο Λιούις Χάμιλτον κερδίζει το γκραν πρι της Φόρμουλα Ένα στο Σίλβερστοουν, με τον Νίκο Ρόσμπεργκ να υποχωρεί στην 3η θέση λόγω τιμωρίας. (naftemporiki.gr)

## 11 Ιουλίου
;Πόλεμος και επιθέσεις
* Οι ΗΠΑ ανακοινώνουν ότι θα στείλουν άλλα 560 αμερικανικά στρατεύματα στο Ιράκ για να βοηθήσουν στον πόλεμο εναντίον του ΙΚΙΛ. (BBC)
*Γίνεται η κηδεία και η ταφή των 127 θυμάτων που σφαγιάστηκαν στη Σφαγή της Σρεμπρένιτσα το 1995 και που ανακαλύφθηκαν σε μαζικούς τάφους. Για πρώτη φορά οι Σέρβοι της Βοσνίας δεν προσκλήθηκαν να παρακολουθήσουν την τελετή. (Reuters)

;Καταστροφές και δυστυχήματα
*Σε πλημμύρες λόγω των ετησίων μουσώνων προξενούνται 22 θάνατοι και 100.000 άνθρωποι είναι άστεγοι στην Ινδία. (Reuters μέσω Channel News Asia) 
*Από πυρκαγιά σε αεροσκάφος τύπου Lockheed C-130 Hercules ιδιοκτησίας των πορτογαλικών ενόπλων δυνάμεων κατά την απογείωσή του από την Αεροπορική Βάση Μοντίτζο, σκοτώνονται τουλάχιστον 3 άτομα. (Reuters)

;Νόμος και έγκλημα
*Τουλάχιστον 3 άτομα, συμπεριλαμβανομένου του δράστη, σκοτώνονται σε ανταλλαγή πυροβολισμών σε δικαστήριο στην κομητεία Μπέριεν της πολιτείας του Μίτσιγκαν των ΗΠΑ.(''Washington Examiner'')

;Πολιτική και εκλογές
*Ηνωμένο Βασίλειο:
**Η Άντρια Λίντσομ αποχωρεί από την κούρσα για την ηγεσία του Συντηρητικού Κόμματος και η Τερέζα Μέι γίνεται η επόμενη αρχηγός του κόμματος και η επόμενη πρωθυπουργός του Ηνωμένου Βασιλείου.
(''The Guardian'')
**Ο πρωθυπουργός Ντέιβιντ Κάμερον ανακοινώνει ότι θα παραιτηθεί στις 13 Ιουλίου. (BBC)

## 12 Ιουλίου
;Πόλεμος και επιθέσεις
*Στο Νότιο Σουδάν, έπειτα από 5 ημέρες συγκρούσεων που άφησαν 272 νεκρούς και χιλιάδες εκτοπισμένους στην πρωτεύουσα Τζούμπα, ο πρόεδρος Σάλβα Κίιρ και ο αντιπρόεδρος Ρικ Μάκαρ κηρύσσουν κατάπαυση του πυρός. (''Al Jazeera'')

;Καταστροφές και δυστυχήματα
* Έπειτα από τη μετωπική σύγκρουση 2 τρένων κοντά στην Άντρια, στην επαρχία Πούλια της νότιας Ιταλίας, σκοτώνονται 23 άνθρωποι και άλλοι 50 τραυματίζονται. (BBC)

;Διεθνείς σχέσεις
*To Μόνιμο Διαιτητικό Δικαστήριο της Χάγης αποφασίζει υπέρ των Φιλιππίνων κρίνοντας ότι η Κίνα δεν έχει δικαιώματα επί του μεγαλύτερου μέρους των υδάτων στη Νότια Σινική Θάλασσα. (''Tribune.gr'')

## 13 Ιουλίου
;Πόλεμος και επιθέσεις
*Συνεχίζονται οι αντικυβερνητικές διαδηλώσεις στο ινδικό κρατίδιο Τζαμού και Κασμίρ, με τον αριθμό των νεκρών να φτάνει τους 36. (BBC)

;Τέχνες και κουλτούρα
*Η Δρ Κάρλα Χέιντεν επιβεβαιώνεαι ως η 14η Βιβλιοθηκάριος του Κογκρέσου των ΗΠΑ και γίνεται η πρώτη γυναίκα και η Αφροαμερικανίδα στη θέση αυτή.(Washington Post)

;Δυστυχήματα
*Από ανατροπή λεωφορείου σε δρόμο ταχείας κυκλοφορίας στο Νταγκεστάν της Ρωσίας, σκοτώνονται τουλάχιστον 9 άτομα και δεκάδες άλλων τραυματίζονται.(Radio Free Europe/Radio Liberty)

;Πολιτική και εκλογές
*Ηνωμένο Βασίλειο: Νέα κυβέρνηση
**Η Τερέζα Μέι γίνεται πρωθυπουργός του Ηνωμένου Βασιλείου. (''The Telegraph'')
**Στην νέα κυβέρνηση, που αντικαθιστά εκείνη του πρωθυπουργού Ντέιβιντ Κάμερον, ο πρώην δήμαρχος του Λονδίνου Μπόρις Τζόνσον γίνεται υπουργός Εξωτερικών και ο Φίλιπ Χάμοντ διορίζεται υπουργός Οικονομικών.(BBC)
*Ο Αυτοκράτορας της Ιαπωνίας Ακιχίτο ανακοινώνει την πρόθεσή του να παραιτηθεί από το θρόνο εντός λίγων ετών, εξαιτίας του γήρατος. Θα είναι η πρώτη παραίτηση Ιάπωνα μονάρχη σε 200 χρόνια, από το 1817, όταν παραιτήθηκε ο αυτοκράτορας Κοκακού. (BBC) (''The Guardian'')
*Βουλευτικές εκλογές στο Ναουρού (2016)
**Ο Μπάρον Γουάκα επανεκλέγεται Πρόεδρος του Ναουρού, κερδίζοντας τις 16 από τις συνολικά 18 ψήφους του Κοινοβουλίου. (''Radio New Zealand'')

## 14 Ιουλίου
;Πόλεμος και επιθέσεις
*Τρομοκρατική επίθεση στη Νίκαια
**Φορτηγό γεμάτο με όπλα και χειροβομβίδες πέφτει πάνω σε πλήθος ατόμων που ρίχνουν πυροτεχνήματα για τον εορτασμό της Ημέρας της Βαστίλης σε παραλία στη Νίκαια της Γαλλίας. Σκοτώνονται 84 άτομα (χωρίς τον δράστη) και άλλα 303 τραυματίζονται. (''Le Parisien'') (Fox News)

;Νόμος και έγκλημα
*Ένας Αφγανός σκοτώνεται σε συμπλοκή με πρόσφυγες σε κέντρο προσωρινής κράτησης στο Ελληνικό.(naftemporiki.gr)

## 15 Ιουλίου

;Πόλεμος και επιθέσεις
*Τρομοκρατική επίθεση στη Νίκαια:
**Ο Πρόεδρος της Γαλλίας Φρανσουά Ολλάντ επεκτείνει την κατάσταση έκτακτης ανάγκης εναντίον της τρομοκρατίας για άλλους 3 μήνες, έπειτα από την χθεσινή τρομοκρατική επίθεση στη Νίκαια. Νωρίτερα είχε ανακοινώσει ότι η κατάσταση συναγερμού θα είχε τερματιστεί στις 26 Ιουλίου. (Sputnik News), (BBC News)

;Πολιτική
*Στην Τουρκία λαμβάνει χώρα απόπειρα στρατιωτικού πραξικοπήματος κατά της κυβέρνησης του Ρετζέπ Ταγίπ Ερντογάν. (Sigmalive)

;Τέχνες και πολιτισμός
*Στη ζωγραφική, η Λουίζ Χίρμαν κερδίζει το βραβείο Άρτσιμπαλντ για το 2016 για το πορτρέτο του Αυστραλού ηθοποιού Μπάρι Χάμφρις. (ABC News)

## 16 Ιουλίου
;Πόλεμος και επιθέσεις
*Τρομοκρατική επίθεση στη Νίκαια: 
**Την ευθύνη για την τρομοκρατική επίθεση στη Νίκαια της Γαλλίας αναλαμβάνει το ΙΚΙΛ, ωστόσο οι φίλοι του δράστη και καμικάζι αντικρούουν τον ισχυρισμό ότι ο Τυνήσιος δράστης είχε σχέση με το Ισλάμ. (in.gr)

;Πολιτική
*Απόπειρα πραξικοπήματος το 2016 στην Τουρκία:
**Καταρρέει η απόπειρα στρατιωτικού πραξικοπήματος στην Τουρκία. Γίνονται αθρόες συλλήψεις 2.839 στρατιωτικών και ανώτερων δικαστών. (skai.gr) 
***Ο αριθμός των νεκρών κατά την απόπειρα πραξικοπήματος ανέρχεται σε 265. (naftemporiki.gr)
**Οι ελληνικές δυνάμεις ασφαλείας συλλαμβάνουν 8 άτομα έπειτα από την προσγείωση ενός τουρκικού στρατιωτικού ελικοπτέρου στο αεροδρόμιο της Αλεξανδρούπολης. Το πλήρωμα του ελικοπτέρου ζητά πολιτικό άσυλο. (Reuters via Yahoo! News) (Ekathimerini)

;Νόμος και έγκλημα
*Σκοτώνεται από τον αδερφό της (δολοφονία τιμής) η Πακιστανή ακτιβίστρια για τα δικαιώματα των γυναικών και προσωπικότητα των κοινωνικών δικτύων, Καντίλ Μπαλόχ.(BBC)

## 17 Ιουλίου
;Πόλεμος και επιθέσεις
*Τουλάχιστον 1 νεκρός και πολλοί που κρατούνται ως όμηροι είναι ο απολογισμός επίθεσης ενόπλων στο αρχηγείο της αστυνομίας στην επαρχία Ερεμπούνι της πρωτεύουσας της Αρμενίας, Ερεβάν. Οι ένοπλοι ζητούν την απελευθέρωση του φυλακισμένου πολιτικού Τζιράιρ Σεφιλιάν. (RT)

;Καταστροφές και δυστυχήματα
*Σύμφωνα με τοπικούς αξιωματούχους, στην Κίνα σκοτώθηκαν 8 άτομα την Παρασκευή (16/7) από την κατάρρευση ανελκυστήρα σε πολυώροφο κτήριο που ήταν υπό κατασκευή στην πόλη Λουγκού της επαρχίας Σαντόνγκ στα ανατολικά της χώρας. (AP) 
*Σε συντριβή ελικοπτέρου στο αεροδρόμιο του Μπρέιτον της Βρετανίας, σκοτώθηκαν 5 άτομα. (BBC)

;Νόμος και έγκλημα
*Τουλάχιστον 3 αξιωματικοί της αστυνομίας σκοτώνονται από σφαίρες και αρκετοί άλλοι τραυματίζονται έπειτα από επίθεση ενόπλου στο Μπατόν Ρουζ στη Λουιζιάνα των ΗΠΑ.(USA Today) (BBC)

;Πολιτική και εκλογές
*Προεδρικές εκλογές στο Σάο Τομέ και Πρίνσιπε (2016)
**Πρόεδρος του Σάο Τομέ και Πρίνσιπε εκλέγεται από τον πρώτο γύρο ο Εβαρίστο Καρβάλιο. (Africa News)

;Αθλητισμός
*Στο γκολφ, ο Σουηδός Χένρικ Στένσον κερδίζει το πρωτάθλημα Όπεν γκολφ για το 2016, με το χαμηλότερο αποτέλεσμα (264) στην ιστορία των μεγάλων τουρνουά γκολφ.(''The Guardian'')

## 18 Ιουλίου
;Πόλεμος και επιθέσεις
*Τρεις αστυνομικοί και ένας πολίτης σκοτώνονται σε επίθεση που σημειώνεται σε αστυνομικό τμήμα στην πόλη Αλμάτι του Καζακστάν. Ο δράστης είναι φανατικός ισλαμιστής. (RT)

;Νόμος και έγκλημα
*Σε επίθεση άντρα με τσεκούρι σε τρένο της γερμανικής πόλης Βίρτσμπουργκ, τραυματίζονται συνολικά 5 άτομα. Ο δράστης, που είναι ένας 17χρονος αφγανός πρόσφυγας, σκοτώνεται σε επιχείρηση της αστυνομίας. (kathimerini.gr)

## 19 Ιουλίου
;Πόλεμος και επιθέσεις
*Σε ανακοίνωση του Παρατηρητηρίου Ανθρωπίνων Δικαιωμάτων στη Συρία αναφέρεται ότι ο συνασπισμός που έχει επικεφαλής τις ΗΠΑ πραγματοποίησε αεροπορικά πλήγματα εναντίον του ΙΚΙΛ στη βόρεια Συρία, σκοτώνοντας 56 αμάχους, ανάμεσα στους οποίους και 11 παιδιά. (Reuters)
*Άγνωστοι εξτρεμιστές επιτίθενται σε κυβερνητική βάση στο κεντρικό Μαλί, στα σύνορα με τη Μαυριτανία, σκοτώνοντας 12 στρατιώτες και τραυματίζοντας άλλους 27. (Reuters)

;Καταστροφές και δυστυχήματα
*Τουριστικό λεωφορείο, που μετέφερε κυρίως κινέζους τουρίστες, τυλίγεται στις φλόγες και ανατρέπεται κοντά στο Διεθνές Αεροδρόμιο Ταογιουάν Ταϊβάν, με αποτέλεσμα τον θάνατο 26 ανθρώπων. (CRI)  (Los Angeles Times) (RT) (QQ News - Chinese) 

;Διεθνείς σχέσεις
*Η Νότια Κορέα και οι ΗΠΑ ανακοινώνουν ότι η Βόρεια Κορέα εκτόξευσε τρεις βαλιστικούς πυραύλους στη Θάλασσα της Ιαπωνίας.
(AP)  (BBC)

;Νόμος και έγκλημα
*Τρία άτομα σκοτώνονται, ανάμεσα στους οποίους και ο δράστης, σε επίθεση με πυροβόλο όπλο σε πισίνα στο Σπάλντινγκ, στο Λίνκολνσαϊρ του Ηνωμένου Βασιλείου. Τα θύματα είναι μια μητέρα με την κόρη της. (''Daily Mirror'')

## 20 Ιουλίου

;Πόλεμος και επιθέσεις
*Κρίση στην Ουκρανία
**Ο ουκρανός δημοσιογράφος Πάβελ Σερεμέτ από την εφημερίδα Ukrayinska Pravda δολοφονείται σε έκρηξη παγιδευμένου αυτοκινήτου στο Κίεβο. (''The Guardian'')
*Εμφύλιος πόλεμος στη Λιβύη
**Τουλάχιστον 3 Γάλλοι στρατιώτες σκοτώνονται από την κατάρριψη του ελικοπτέρου τους κοντά στη Βεγγάζη της Λιβύης. (BBC)
*Απόπειρα πραξικοπήματος στην Τουρκία (2016)
**Ο πρόεδρος της Τουρκίας Ρετζέπ Ταγίπ Ερντογάν κήρυξε κατάσταση εκτάκτου ανάγκης για 3 μήνες έπειτα από το αποτυχημένο πραξικόπημα της περασμένης Παρασκευής.(BBC News)
;Διεθνείς σχέσεις
* Το Ηνωμένο Βασίλειο ανακοινώνει ότι παραιτείται από την εξάμηνη προεδρία του Συμβουλίου της ΕΕ. (in.gr)

## 21 Ιουλίου
;Πόλεμος και επιθέσεις
*Στη Συρία, σε βομβαρδισμούς που αποδίδονται κυρίως στις κυβερνητικές δυνάμεις, σκοτώνονται 43 άμαχοι (ανάμεσα στους οποίους και 11 παιδιά) σε διάφορες περιοχές της χώρας, όπως ανακοινώνει το Συριακό Παρατηρητήριο Ανθρωπίνων Δικαιωμάτων. (Σκάι) 
*Στη Βραζιλία συλλαμβάνονται 10 άτομα, ως ύποπτα για σχέσεις με το ΙΚΙΛ, με την κατηγορία ότι σχεδίαζαν τρομοκρατικές επιθέσεις στη διάρκεια των Θερινών Ολυμπιακών Αγώνων στο Ρίο ντε Τζανέιρο. (kathimerini.gr)

;Καταστροφές
*Καταρρακτώδεις βροχές και πλημμύρες συνεπεία κυκλώνα πλήττουν την βόρεια Κίνα, με αποτέλεσμα τουλάχιστον 44 θανάτους. (Xinhua)

;Πολιτική και εκλογές
*Χωρίς να χρειαστεί ψηφοφορία στην Εθνοσυνέλευση εγκρίνεται ο αμφιλεγόμενος νόμος για τα εργασιακά ζητήματα στη Γαλλία. (naftemporiki.gr) 

## 22 Ιουλίου
;Πόλεμος και επιθέσεις
*Επιθέσεις στο Μόναχο το 2016
** Δέκα άτομα σκοτώνονται συμπεριλαμβανομένου του δράστη και πολλά άλλα τραυματίζονται σε ανταλλαγές πυροβολισμών από ένοπλο σε ύποπτη επίθεση που σημειώνεται μέσα και γύρω από το εμπορικό κέντρο Olympia-Einkaufszentrum στο Μόναχο της Γερμανίας, κοντά στο Ολυμπιακό Στάδιο. (CNN) (Reuters) (AP via KMGH-TV) (''The New York Times'')

;Τέχνες και πολιτισμός
* Οι κινεζικές αρχές ξεκινούν να κατεδαφίζουν και να εκκενώνουν από κατοίκους το Λαρούνγκ Γκαρ στο Θιβέτ, ένα από τα μεγαλύτερα θρησκευτικά ινστιτούτα διεθνώς, για λόγους ασφαλείας και εξαιτίας του υπερπληθυσμού, όπως επικαλείται η Κίνα. (BBC) (AP μέσω ABC News)

;Καταστροφές και δυστυχήματα
*Ινδικό αεροσκάφος AN32 της πολεμικής αεροπορίας της χώρας που μεταφέρει 29 άτομα εξαφανίζεται από τα ραντάρ ενώ πετά πάνω από τον Κόλπο της Βεγγάλης κατά το δρομολόγιό του προς το Πορτ Μπλερ στα νησιά Ανταμάν και Νικομπάρ. (BBC)

;Πολιτική και εκλογές
*Η Βουλή των Ελλήνων εγκρίνει επί της αρχής τον νέο εκλογικό νόμο, που ψηφίζεται χωρίς να συγκεντρώσει τον απαιτούμενο αριθμό των 200 βουλευτών (179 ψήφοι). Καθιερώνεται η απλή αναλογική και καταργείται το μπόνους των 50 εδρών, ενώ δικαίωμα ψήφου θα έχουν οι 17άρηδες. (zougla.gr)

## 23 Ιουλίου
;Πόλεμος και επιθέσεις
*Επιθέσεις στο Μόναχο το 2016
**Η αστυνομία ταυτοποιεί τον δράστη των χθεσινών επιθέσεων στο Μόναχο ως έναν Γερμανο-Ιρανό, ο οποίος βρέθηκε νεκρός (αυτοκτόνησε). (Reuters)
**Σύμφωνα πάλι με την αστυνομία, δεν υπάρχουν ενδείξεις ότι ο έφηβος ένοπλος που σκότωσε χθες 9 άτομα είχε σχέση με το ΙΚΙΛ ή κάποια άλλη τρομοκρατική οργάνωση. Ο αριθμός των τραυματιών από την επίθεση είναι 27. (NBC News)
*Στο Αφγανιστάν, τουλάχιστον 80 άτομα σκοτώνονται και περισσότερα από 230 τραυματίζονται σε διπλές βομβιστικές επιθέσεις αυτοκτονίας με στόχο σιίτες Χάζαρους στην Καμπούλ. Την ευθύνη αναλαμβάνει το ΙΚΙΛ. (Reuters)  (News World India) (India Today) (Pakistan Today)
**Ο πρόεδρος του Αφγανιστάν Ασράφ Γκανί κηρύσσει ημέρα εθνικού πένθους την Κυριακή 24 Ιουλίου.(BBC)

;Καταστροφές και δυστυχήματα
*Ο αριθμός των νεκρών από τις πλημμύρες στην Κίνα έφτασε τους 154. (AP μέσω ''The Daily Mail'')

;Αθλητισμός
*Ο Ρώσος Φιοντόρ Κονιούχοφ καταρρίπτει το παγκόσμιο ρεκόρ του Αμερικανού Στιβ Φόσετ για την γρηγορότερη πτήση με αερόστατο γύρω από τον κόσμο. (BBC)

## 24 Ιουλίου
;Πόλεμος και επιθέσεις
*[Στο Ιράκ τουλάχιστον 21 άνθρωποι σκοτώνονται και πάνω από 35 τραυματίζονται σε επίθεση αυτοκτονίας που πλήττει την επαρχία Χαντιμίγια στη βόρεια Βαγδάτη. ΤΟ ΙΚΙΛ αναλαμβάνει την ευθύνη για την επίθεση. (CNN)  (Iraqi News) 

;Καταστροφές και δυστυχήματα
*Το πτώμα ενός ανθρώπου βρίσκεται στην περιοχή Σαντ Φάιρ κοντά στη Σάντα Κλαρίτα της Καλιφόρνια, που επλήγη από δασική πυρκαγιά. (''NBC News'') (''Los Angeles Times'')

;Νόμος και έγκλημα
*Σε επίθεση με ματσέτα από έναν Σύριο που ζητούσε άσυλο σκοτώνεται μία γυναίκα και άλλα 2 άτομα τραυματίζονται στη γερμανική πόλη Ρόιτλινγκεν. (BBC)

;Πολιτική και εκλογές
*Ο πρωθυπουργός του Νεπάλ Χάτζα Πρασάντ Όλι παραιτείται έπειτα από την απόσυρση των εταίρων από την πολυκομματική κυβέρνηση συνασπισμού. Οι αποχωρήσαντες κατηγορούν τον πρωθυπουργό ότι δεν σεβάστηκε τους όρους της συμφωνίας για σχηματισμό κυβέρνησης συνασπισμού.(''The Hindu'') (Reuters)

;Αθλητισμός
*Θερινοί Ολυμπιακοί Αγώνες 2016
**Η Διεθνής Ολυμπιακή Επιτροπή δηλώνει ότι με εξαίρεση τους αθλητές του στίβου, όλοι οι υπόλοιποι Ρώσοι αθλητές και αθλήτριες μπορούν να πάρουν μέρος στους Ολυμπιακούς Αγώνες στο Ρίο ντε Τζανέιρο. Η συμμετοχή στα υπόλοιπα αθλήματα εξαρτάται από κάποιους όρους τους οποίους θα πρέπει να πληρούν οι αθλητές και οι ομοσπονδίες να κρίνουν κατά περίπτωση. (''The New York Times'') (AP & NBC News) (CNN Greece)

## 25 Ιουλίου
;Πόλεμος και επιθέσεις
*Σε νέα επίθεση με παγιδευμένο αυτοκίνητο στη βορειοανατολική Βαγδάτη, σκοτώνονται τουλάχιστον 21 άτομα και περισσότερα από 32 τραυματίζονται στην Αλ Χαλίς. (''Al Jazeera'')

;Οικονομία και επιχειρήσεις
*Η εταιρεία Verizon Communications αγοράζει τη Yahoo! αντί 4,83 δισ. $ σε μετρητά, τερματίζοντας τη λειτουργία της Yahoo ως αυτόνομης εταιρείας έπειτα από 20 και πλέον χρόνια.(''Los Angeles Times'') (Reuters)

;Καταστροφές και δυστυχήματα
*Τουλάχιστον 39 άνθρωποι σκοτώνονται, συμπεριλαμβανομένων 16 παιδιών, σε πυρκαγιά που ξεσπά σε κατοικημένη περιοχή στο Μανζιντί της Μαδαγασκάρης. (Reuters)

;Νόμος και έγκλημα
*Τουλάχιστον 2 άτομα σκοτώνονται και περί τα 17 τραυματίζονται σε επεισόδιο με μαζικούς πυροβολισμούς στο νυχτερινό κλαμπ Μπίου του Φορτ Μάιερς της Φλόριντα. Συνολικά 3 άτομα τίθενται υπό κράτηση για την επίθεση. (BBC), (News-Press)

## 26 Ιουλίου
;Πόλεμος και επιθέσεις
*Στη Σομαλία η Αλ Σεμπάμπ αναλαμβάνει την ευθύνη για τη διπλή βομβιστική επίθεση αυτοκτονίας στο Μογκαντίσου κοντά σε βάση της Αφρικανικής Ένωσης στο αεροδρόμιο της πόλης. Τουλάχιστον 13 είναι οι νεκροί, ανάμεσα στους οποίους και 7 φρουροί των Ηνωμένων Εθνών. (AP)  (Al-Jazeera)

;Νόμος και έγκλημα
*Τουλάχιστον 19 άνθρωποι σκοτώνονται και άλλοι 26 τραυματίζονται σε επίθεση με μαχαίρι από ένοπλο σε κέντρο φροντίδας για ΑΜΕΑ στην πόλη Σαγκαμιχάρα στην επαρχία Καναγκάουα της Ιαπωνίας. Τοπικά ΜΜΕ μεταδίδουν ότι ο δράστης παραδόθηκε στην αστυνομία. (BBC)
*Δύο ένοπλοι επιτίθενται με μαχαίρια σε ναό κοντά στη Ρουέν της Νορμανδίας και παίρνουν όμηρο έναν ιερέα, δύο καλογριές και δύο ενορίτες. Η γαλλική αστυνομία σκοτώνει τους δράστες έπειτα από τον αποκεφαλισμό του ομήρου ιερέα, ο οποίος ήταν 86 χρονών. (NBC News) (BBC), (Haaretz)

;Πολιτική και εκλογές
*Ο Πρόεδρος του Νότιου Σουδάν, Σάλβα Κίιρ, απομακρύνει τον Ρικ Μάκαρ από τη θέση του αντιπροέδρου και διορίζει στη θέση του τον Ταμπάν Ντενγκ Γκάι. (BBC)

;Επιστήμη και τεχνολογία
*Το *[[Solar Impulse 2]]* γίνεται το πρώτο αεροσκάφος που κινείται με ηλιακή ενέργεια και ολοκληρώνει τον γύρο του κόσμου χωρίς καύσιμα, καθώς επέστρεψε στο Άμπου Ντάμπι. (Deutsche Welle)

## 27 Ιουλίου
;Πόλεμος και επιθέσεις
*Τουλάχιστον 44 άτομα σκοτώνονται σε διπλή βομβιστική επίθεση στην υπό κουρδικό έλεγχο πόλη Αλ Καμίσι στα σύνορα της Τουρκίας με τη Συρία. Το ΙΚΙΛ αναλαμβάνει την ευθύνη για την επίθεση.(''The Guardian'')

;Νόμος και έγκλημα
*Ο Τζον Χίνκλεϊ τζούνιορ, που αποπειράθηκε να δολοφονήσει τον πρόεδρο των ΗΠΑ Ρόναλντ Ρήγκαν απελευθερώνεται υπό όρους με απόφαση ομοσπονδιακού δικαστή. (newsbeast.gr)

;Αθλητισμός
*Στο ποδόσφαιρο, η κολομβιανή Ατλέτικο Νασιονάλ κατακτά το Κόπα Λιμπερταδόρες, επικρατώντας με 1-0 της Ιντεπεντιέντε ντελ Βάγιε στον δεύτερο τελικό. (omonoianews.com)

## 28 Ιουλίου
;Πόλεμος και επιθέσεις
*Η συριακή κυβέρνηση προσφέρει αμνηστία για τους αντάρτες που θα παραδοθούν σε διάστημα εντός τριών μηνών. (Huffington Post)

;Καταστροφές και δυστυχήματα
*Τουλάχιστον 64 άτομα πεθαίνουν στο Νεπάλ έπειτα από βροχοπτώσεις που προξενούν πλημμύρες και κατολισθήσεις. (BBC) (Al Jazeera)

;Επιστήμη και τεχνολογία
*Εκρήγνυται το ηφαίστειο Κιλαουέα, στη νήσο Χαβάη, ξεβράζοντας λάβα μέσα στον ωκεανό, για πρώτη φορά από το 2013. (''The Weather Channel'')

;Πολιτική και εκλογές
*Αμερικανικές προεδρικές εκλογές (2016): 
**Η Χίλαρι Κλίντον παίρνει το χρίσμα της προεδρικής υποψηφιότητας του Δημοκρατικού Κόμματος των ΗΠΑ για τις εκλογές που θα διεξαχθούν στις 8 Νοεμβρίου, όντας η πρώτη γυναίκα που έλαβε ποτέ προεδρικό χρίσμα στη χώρα. (CNN Greece)
*Πρόεδρος του Περού ορκίζεται ο Πέδρο Πάμπλο Κουτσίνσκι. (naftemporiki.gr)
*Στην Ισπανία, ο υπηρεσιακός πρωθυπουργός Μαριάνο Ραχόι αποδέχεται την εντολή του βασιλιά Φιλίππου ΣΤ' για σχηματισμό κυβέρνησης.(skai.gr) 

## 29 Ιουλίου
;Πόλεμος και επιθέσεις
*Ο στρατός της Νιγηρίας αρχίζει να βομβαρδίζει θέσεις εξτρεμιστών στις πολιτείες Λάγκος και Ογκούν με πολλούς από τους εξτρεμιστές να σκοτώνονται, σύμφωνα με πληροφορίες. (''The Eagle'')
*Μπόκο Χαράμ
**Τα Ηνωμένα Έθνη διακόπτουν τη χορήγηση βοήθειας προς τις επικίνδυνες περιοχές της βορειοανατολικής πολιτείας Μπόρνο της Νιγηρίας, έπειτα από επίθεση που έγινε με στόχο κονβόι με ανθρωπιστική βοήθεια την προχθεσινή μέρα, με δράστη την Μπόκο Χαράμ και με απολογισμό 2 στρατιώτες και 3 πολίτες τραυματισμένους. Ωστόσο, η UNICEF σημειώνει ότι η ροή βοήθειας θα συνεχιστεί προς την πρωτεύουσα Μαϊντουγκουρί. (AP via ''The New York Times'')
*Πόλεμος στην Καμπίντα
**Το Μέτωπο για την Απελευθέρωση του Θύλακα της Καμπίντα (FLEC) αναφέρει ότι σκότωσε 9 στρατιώτες της Ανγκόλας και τραυμάτισε άλλους 14 στη διάρκεια πρόσφατων συγκρούσεων στην πλούσια σε πετρέλαιο Επαρχία Καμπίντα. (Reuters)

;Καταστροφές
*Το Αμερικανικό Γεωλογικό Ινστιτούτο Ερευνών (USGS) αναφέρει σεισμική δόνηση μεγέθους 7,7 βαθμών της κλίμακας Ρίχτερ που έπληξε τα Νησιά Βόρειες Μαριάνες. Εξαιτίας του μεγάλου βάθους του σεισμού, δεν εκδίδεται προειδοποίηση για τσουνάμι. (''Pacific Daily News'')

## 30 Ιουλίου
;Πόλεμος και επιθέσεις
*Κουρδοτουρκικός πόλεμος
**Ο τουρκικός στρατός σκοτώνει 35 μαχητές του Κουρδικού Εργατικού Κόμματος έπειτα από την απόπειρα των τελευταίων να καταλάβουν μία βάση στην επαρχία Χακαρί της Τουρκίας. (Reuters μέσω ABC News Australia)

;Καταστροφές και δυστυχήματα
*Τουλάχιστον 16 άτομα σκοτώνονται όταν ένα αερόστατο παίρνει φωτιά και συντρίβεται στο Λόκχαρτ του Τέξας. (BBC)

;Πολιτική και εκλογές
*Στην Τυνησία οι βουλευτές ψηφίζουν με ψήφους 118 υπέρ έναντι 3 κατά, να απολύσουν τον πρωθυπουργό Χαμπίμπ Εσίντ. (Reuters) 

;Αθλητισμός
*Ο Αμερικανός Λιουκ Έικινς πετυχαίνει παγκόσμιο ρεκόρ για πτώση από ύψος 25.000 ποδών (7.620μ) χωρίς αλεξίπτωτο ή στολή με φτερά (wing suit). (NPR) (AP via CBS News) (BBC)

## 31 Ιουλίου
;Πόλεμος και επιθέσεις
*Τερματίζεται έπειτα από δύο εβδομάδες η κρίση με την ομηρία ατόμων από ενόπλους στο Ερεβάν της Αρμενίας. Οι υπόλοιποι ένοπλοι παραδίδονται στην αστυνομία. Οι αρχές ανακοινώνουν ότι συνελήφθησαν "20 τρομοκράτες" και ότι ολόκληρο το αστυνομικό κτήριο όπου ήταν ταμπουρωμένοι, "είναι τελείως ελεύθερο". (Radio Free Europe/Radio Liberty)

;Νόμος και έγκλημα
*Εκκαθαρίσεις στην Τουρκία μετά την απόπειρα πραξικοπήματος 
**Η τουρκική κυβέρνηση απολύει στρατιωτικό προσωπικό που ανέρχεται σε 1.400 περίπου, για φερόμενες διασυνδέσεις με τον εξόριστο κληρικό Φετουλάχ Γκιουλέν. (Reuters)

;Πολιτική και εκλογές
*Στην Ιαπωνία η υποψήφια του Φιλελεύθερου Δημοκρατικού Κόμματος, Γιούρικο Κόικε, γίνεται η πρώτη γυναίκα κυβερνήτης του Τόκιο μετά την εκλογή της, σε αντικατάσταση του παραιτηθέντος Γιόισι Μασουζόε. Η συμμετοχή στις εκλογές για κυβερνήτη υπερβαίνει το 40%. (''Japan Times'') 

 07